
PRIMĂRIA COMUNEI MACEA
PRIMAR


REFERAT DE APROBARE
NR. 4923/22 04.2025
privind reorganizarea Comitetului director al Clubului Sportiv "Voința Macea"



Clubul Sportiv Voința Macea a fost înființat prin Hotărârea Consiliului local Macea nr. 18/15 03 2016, ocazie cu care a fost stabilită structura de conducere a clubului și s-a aprobat regulamentul de organizare și funcționare al acestuia. Prin Hotărârea Consiliului local Macea nr. 50/23 03 2017 au fost aduse modificării și completări cadrului instituțional al clubului.

Una dintre structurile de conducere ale Clubului Sportiv Voința Macea stabilită prin hotărârea de înființare este Comitetul director, format din doi reprezentanți ai Consiliului local Macea, doi reprezentanți ai suporterilor și președintele Clubului, Potrivit regulamentului de organizare și funcționare, Comitetul director are următoarele atribuții:
a)	stabileşte şi propune Primarului strategia clubului, defalcată pe ramuri sportive spre a fi supusa aprobarii Consiliului Local al comunei Macea;
b)	avizează proiectul bugetului propriu şi contul de încheiere a exerciţiului bugetar;
c)	avizează structura organizatorica şi numărul de personal spre a fi supusa aprobarii Consiliului Local al comunei Macea;
d)	aprobă, prin decizie, modelul de contract-cadru de prestări servicii care va fi încheiat cu fiecare antrenor şi sportiv, în parte;
e)	aprobă strategia şi obiectivele generale ale clubului;
f)	analizează activitatea clubului şi propune măsuri şi programe de îmbunătăţire a activităţii;
g)	aprobă programele de activitate;
h)	aprobă calendarul competiţional intern şi internaţional al clubului;
i)	aprobă componenţa loturilor în cadrul structurii pe ramură de sport, structura colectivelor tehnice şi a planurilor de pregătire a loturilor în cadrul structurii pe ramură de sport;
j) stabileşte pentru fiecare antrenor, prin fişa postului, numărul de grupe de sportivi, niveluri valorice şi numărul minim de sportivi legitimaţi cuprinşi în pregătire;
k) stabileşte obiectivele de performanţă ale secţiilor clubului, în funcţie de bugetul de venituri şi cheltuieli;
1) aprobă componenţa delegaţiilor şi reprezentanţii clubului care participă la competiţii şi reuniuni, analizează rezultatele obţinute şi ia măsuri în consecinţă;
m) asigură desfăşurarea corespunzătoare a acţiunilor de selecţie, pregătire şi participare la competiţii, precum şi condiţiile de desfăşurare a activităţii sportive de performanţă;
n) aprobă necesarul de materiale sportive în vederea pregătirii şi participării loturilor sportive la competiţii;
o)	se preocupă de întreţinerea şi dezvoltarea bazei materiale pentru activitatea sportivă;
p) controlează activitatea desfăşurată în cadrul secţiilor pe ramuri sportive din structura clubului, precum şi a antrenorilor;
r) se preocupă de realizarea lunară a veniturilor proprii;
s) aprobă plafoanele de cheltuieli care privesc diurna, alimentatia de efort si hrana a sportivilor, cazarea sportivilor şi a angajaţilor, pe fiecare zi în limita bugetului de venituri şi cheltuieli aprobat;
y) aprobă şi modifică regulamentele interne ale clubului Clubul Sportiv „Voința Macea”;
z) propune realizarea de investiţii şi dotări precum şi analizează oportunitatea şi hotărăşte închirierea altor baze sportive, terenuri, clădiri, autovehicule pentru transport sportivi în vederea bunei desfăşurări a activităţii sportive; 
aa) îndeplineşte orice alte atribuţii stabilite prin lege şi prin hotărâri ale Consiliului Local al comunei Macea.

Potrivit regulamentului de organizare și funcționare a Clubului Sportiv „Voința Macea” reprezentanții Consiliului local în cadrul comitetului director sunt aleși odată la patru ani. Pe lângă faptul că au trecut mai bine de patru ani de la numirea primilor membrii ai Comitetului director al clubului, în urma alegerilor locale din septembrie anul 2020 s-a schimbat și componența Consiliului local Macea. Propunem ca cei doi reprezentanți ai Consiliului local Macea în cadrul Comitetului director să fie domnii consilieri Măgureanu Gheorghe și Fășie Marian.
De asemenea, în urma ședinței publice din data de 21 07 2021, consemnată în procesul verbal nr. 15/21 07 2021, au fost aleși ca reprezentanți ai suporterilor în cadrul Comitetului director a Clubului Sportiv „Voința Macea” domnii Ardelean Gheorghe și Redeș Gheorghe, a căror numire o propunem Consiliului local Macea.

În conformitate cu art. 136 alin. (8) lit. a) din Ordonanța de urgență a Guvernului nr. 57/2019  privind Codul administrativ, 
PRIMARUL COMUNEI MACEA

supune aprobării Consiliului local Macea proiectul de hotărâre nr.31/ 22 04 2025 privind reorganizarea Comitetului director al Clubului Sportiv "Voința Macea". 

